কমনওয়েলথ দিবস
কমনওয়েলথ দিবস (ইংরেজিতেঃ Commonwealth Day) সাংবার্ষিকভিত্তিতে মার্চ মাসের ২য় সোমবার কমনওয়েলথ অধিভূক্ত দেশসমূহে যথাযোগ্য মর্যাদায় পালন করা হয়। তবে ভারতে এই দিবস পালন করা হয় ২৪ মে।সাধারণতঃ কমনওয়েলথভূক্ত রাষ্ট্রপ্রধান, কমনওয়েলথ মহাসচিব এবং হাইকমিশনারগণের উপস্থিতিতে মহামান্য রাণী ২য় এলিজাবেথ ওয়েস্টমিনিস্টার অ্যাবে, লন্ডনে বহুমূখী বিশ্বাসযোগ্য সেবার বার্তা নিয়ে জনসমক্ষে উপস্থিত হন। সেখানে রাণী কমনওয়েলথবাসীদের কাছে তার বক্তব্য পেশ করেন যা বিশ্বব্যাপী সরাসরি সম্প্রচারিত হয়। এছাড়াও, প্রতি চার বছর পরপর কমনওয়েলথ গেমস উপলক্ষে পূর্বের বছরের কমনওয়েলথ দিবসে রাণী দৌড়বিদের কাছে ব্যাটন রীলে বা ছোট মোটা লাঠি হস্তান্তর করেন। এটি রাণীর ব্যাটন রীলে নামে পরিচিত এবং গেমসের উদ্বোধনী অনুষ্ঠানের মাধ্যমে দৌড় শেষ হয়। আনুষ্ঠানিকভাবে মর্যাদাপ্রাপ্ত হলেও কমনওয়েলথ দিবস উপলক্ষে অধিকাংশ কমনওয়েলথভূক্ত দেশে সরকারী ছুটি ঘোষণা করা হয় না। এমনকি এ দিবসের সচেতনতা ও গুরুত্ব সম্পর্কে খুব কমই তুলে ধরা হয়। অবশ্য ভারতে এই দিবস পালন করা হয় ২৪ মে। কমনওয়েলথ ভুক্ত দেশ গুলিতে পারস্পরিক সম্পর্ক বজায় রাখা এবং ভবিষ্যৎ প্রজন্ম যাতে অস্থিরতার মধ্যে না পড়ে সেজন্য প্রয়োজনীয় পদক্ষেপ গ্রহণ করার উদ্যোগ নেওয়া হয়। আলোচনা এবং প্রয়োজনীয় পদক্ষেপ গ্ৰহন করে দেশীয় উন্নয়ন ত্ত্বরান্বিত করা হয়।